AfriForum Jeug beteken dringende interdik op Universiteit van Stellenbosch se uitvoerende bestuur - AfriForum Jeug
AfriForum Jeug het ŉ ultimatum aan die US gestel om voor of op Dinsdag, 2 Februarie 2016 onomwonde die versekering te gee dat die bestuur stappe sal doen om die implementering van hierdie afwykende besluite te verhoed.
“Ingevolge die Kennisgewing van Mosie om die hofinterdik het die US-bestuur tot en met die sluit van besigheid op Woensdag, 10 Februarie 2016 om hulle opponerende stukke te beteken en liasseer”, het Hein Gonzales, AfriForum Jeug se woordvoerder van US gesê.
“AfriForum Jeug se regspan sal op Vrydag, 12 Februarie 2016 hierdie aansoek in die Kaapstad se Hooggeregshof argumenteer ten einde die regshulp te bekom soos in die Kennisgewing van Mosie vervat.”
“AfriForum Jeug verseker met hierdie interdik dat Afrikaanssprekende studente se grondwetlike regte beskerm en verwesenlik word. Dit is ironies dat die Regsfakulteit by US aan die voorpunt van hierdie grondwetlike regskendings is. Hierdie instansie is veronderstel om juriste te kweek wat verseker dat alle groepe se grondwetlike regte beskerm en verwesenlik word,” het Gonzales gesê.